CELEX: 62017TN0453
Language: da
Date: 2017-07-20 00:00:00
Title: Sag T-453/17: Sag anlagt den 20. juli 2017 — TV mod Rådet

16.10.2017   
            
            
               DA
            
            
               Den Europæiske Unions Tidende
            
            
               C 347/29
            
         Sag anlagt den 20. juli 2017 — TV mod Rådet
   (Sag T-453/17)
   (2017/C 347/38)
   Processprog: fransk
   
      Parter
   
   
      Sagsøger: TV (ved advokaterne L. Levi og A. Blot)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagen fremmes til realitetsbehandling og sagsøgeren gives medhold.
            
         Følgelig:
   
               —
            
            
               Annullation af afgørelsen af 19. august 2016 om afskedigelse af sagsøgeren ved udløbet af prøvetiden, dvs. den 1. september 2016.
            
         
               —
            
            
               Annullation af ansættelsesmyndighedens afgørelse af 11. april 2017 om afslag på sagsøgerens klage af 4. november 2016.
            
         
               —
            
            
               Sagsøgeren tildeles 20 000 EUR for det lidte ikke-økonomiske tab.
            
         
               —
            
            
               Rådet for Den Europæiske Union tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om tilsidesættelse af begrundelsespligten.
            
         
               2.
            
            
               Andet anbringende om den anfægtede afgørelses ulovlighed, for så vidt som konklusionen på udtalelsen fra bedømmelsesudvalget (CORAP), som satte sin egen bedømmelse i stedet for bedømmernes bedømmelse, heri blev stadfæstet.
            
         
               3.
            
            
               Tredje anbringende om åbenbare faktiske og retlige fejl ved den begrundelse, som bedømmelsesrapporten er baseret på.
            
         
               4.
            
            
               Fjerde anbringende om, at der ikke forelå normale prøvetidsbetingelser.
            
         
               5.
            
            
               Femte anbringende om tilsidesættelse af omsorgspligten og af princippet om god forvaltning.
            
         Sagsøgeren har i øvrigt gjort gældende, at de ulovligheder, der er anført i forbindelse med annullationsanbringenderne, udgør tilsvarende antal fejl begået af sagsøgte. Sagsøgeren har følgelig ligeledes nedlagt påstand om erstatning af det ikke-økonomiske tab, der angiveligt er foranlediget af de anfægtede afgørelser.